สวัสดีค่ะ หนูมีเพศสัมพันธ์กับแฟนเมื่อวันที่ 5 เดือน 6 (ประจำเดือนครั้งสุดท้ายมาเมื่อวันที่ 1 เดือน 6) โดยไม่ได้ใช้ถุงยาง และมีการหลั่งนอก ตัวหนูเองเคยมีโรคเกี่ยวกับมดลูก (เมื่อเวลามีประจำเดือนจะปวดท้องมาก จนเป็นลม เคยพบแพทย์แล้ว แพทย์สันนิษฐานว่าเป็นโรคเยื่อบุมดลูกเจริญผิดที่ อัลตราซาวน์แล้วมดลูกหงายไปด้านหลัง ทำให้มีลูกยาก) แต่ช่วงนี้ดันมีอาการ ร้อนผ่าวข้างใน วิงเวียนศีรษะ คลื่นไส้อาเจียน มีโอกาสไหมคะ ที่จะตั้งครรภ์ ถ้าหากไปตรวจเลือดตั้งครรภ์ที่โรงพยาบาล จะพบไหม แล้วใช้เวลารอผลกี่ชั่วโมงคะ
สวัสดีค่ะ หากประจำเดือนเริ่มมาวันแรกวันที่ 1 มิ.ย. การมีเพศสัมพันธ์ในวันที่ 5 มิ.ย. เท่ากับมีเพศสัมพันธ์ในวันที่ 5 นับตั้งแต่มีประจำเดือนมา ถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมากสำหรับอาการของการตั้งครรภ์ในระยะแรก เช่นคลื่นไส้ อาเจียน เวียนหัว เหม็นอาหาร ไวต่อกลิ่นต่างๆ อยากทานอาหารแปลกๆ เป็นต้นนั้น จะพบประมาณ 2 สัปดาห์หลังขาดประจำเดือนไปแล้วดังนั้น หากประจำเดือนยังไม่ขาด อาการที่เป็นอยู่ จึงไม่ใช่อาการของการตั้งครรภ์ค่ะ อาจเกิดจากสาเหตุอื่นๆ เช่น อาหารเป็นพิษ มีความเครียด นอนพักผ่อนไม่เพียงพอ เป็นต้นหากต้องการจะทราบว่าตั้งครรภ์หรือไม่ ต้องรออย่างน้อย 1 สัปดาห์หลังจากที่มีเพศสัมพันธ์ไปแล้ว จึงจะเริ่มตรวจเลือดพบได้ ดังนั้นในวันที่วันที่ 18 มิ.ย. การตรวจเลือดหาการตั้งครรภ์ สามารถที่จะตรวจพบได้แล้ว